**ŪKIO, VERSLO, EKOLOGIJOS IR KAIMO REIKALŲ KOMITETAS**

9. SVARSTYTA. Vietinės rinkliavos už komunalinių atliekų iš atliekų turėtojų surinkimą ir atliekų tvarkymą mokestinių nepriemokų pripažinimas beviltiškomis ir jų nurašymas.

Pranešėjas – Ūkio ir turto skyriaus vyriausiasis specialistas Povilas Kazėnas.

Administracijos direktorė Vida Rekešienė atsakė į Gvido Byčiaus, Donato Jackio, Petro Vainausko klausimus.

Administracijos direktorė Vida Rekešienė kalbėjo, kad gavus Tauragės regioninio atliekų tvarkymo centro (toliau – RATC) kreipimąsi buvo sudaryta komisija, kuri kiekvieną atvejį išsamiai išnagrinėjo, viską surašė protokole. Jis Tarybos nariams pateiktas, ten yra atsakymai į keliamus klausimus.

NUSPRĘSTA. Visais balsais pritarti sprendimo projektui „Dėl vietinės rinkliavos už komunalinį atliekų iš atliekų turėtojų surinkimą ir atliekų tvarkymą mokestinių nepriemokų pripažinimo beviltiškomis ir jų nurašymo“.

Balsavo: už – 6, prieš – 0, susilaikė – 0. (*Zita Sorokienė balsavime nedalyvavo).*

**SOCIALINIŲ KLAUSIMŲ KOMITETAS**

9. SVARSTYTA. Vietinės rinkliavos už komunalinių atliekų iš atliekų turėtojų surinkimą ir atliekų tvarkymą mokestinių nepriemokų pripažinimas beviltiškomis ir jų nurašymas.

Pranešėjas – Ūkio ir turto skyriaus vyriausiasis specialistas Povilas Kazėnas. Jis kalbėjo, kad buvo sudaryta komisija, kuri kiekvieną atvejį išsamiai išnagrinėjo, viską surašė protokole. Dauguma fizinių asmenų yra mirę.

Antanina Tunaitienė siūlė pritarti – viską išnagrinėjo komisija.

NUSPRĘSTA. Visais balsais pritarti sprendimo projektui „Dėl vietinės rinkliavos už komunalinį atliekų iš atliekų turėtojų surinkimą ir atliekų tvarkymą mokestinių nepriemokų pripažinimo beviltiškomis ir jų nurašymo“.

Balsavo: už – 7, prieš – 0, susilaikė – 0.

**FINANSŲ, BIUDŽETO IR RAJONO PLĖTROS KOMITETAS**

9. SVARSTYTA. Vietinės rinkliavos už komunalinių atliekų iš atliekų turėtojų surinkimą ir atliekų tvarkymą mokestinių nepriemokų pripažinimas beviltiškomis ir jų nurašymas.

Pranešėjas – Ūkio ir turto skyriaus vyriausiasis specialistas Povilas Kazėnas. Jis kalbėjo, kad buvo sudaryta komisija, kuri kiekvieną atvejį išsamiai išnagrinėjo, viską surašė protokole. Dauguma į sprendimą įrašytų fizinių asmenų yra mirę.

Vidmantas Juzėnas sakė, kad mirusių asmenų sąrašus reikėtų tikslinti kiekvienais metais.

Rimvydas Telišauskas sakė, kad jis neturi duomenų apie mirusius asmenis, paveldėtojus, naujus tų pastatų savininkus.

Vidmantas Juzėnas siūlė Povilui Kazėnui, Rimvydui Telišauskui pakoreguoti nuostatus, kad būtų lengviau administruoti tokius atvejus.

Rimvydas Telišauskas pasiūlė papildyti sprendimo projekte įrašytą sąrašą papildomomis pavardėmis:

Indrė Gavėnė sakė, kad komisija svarstė pateiktus duomenis. Jei komisija neįtraukė į sąrašą, vadinasi, buvo neaiškumų.

Algirdas Gudaitis siūlė balsuoti už pateiktą sprendimo projektą.

NUSPRĘSTA. Visais balsais pritarti sprendimo projektui „Dėl vietinės rinkliavos už komunalinį atliekų iš atliekų turėtojų surinkimą ir atliekų tvarkymą mokestinių nepriemokų pripažinimo beviltiškomis ir jų nurašymo“.

Balsavo: už – 5, prieš – 0, susilaikė – 0.

**POSĖDŽIO PROTOKOLAS**

9. SVARSTYTA. Vietinės rinkliavos už komunalinių atliekų iš atliekų turėtojų surinkimą ir atliekų tvarkymą mokestinių nepriemokų pripažinimas beviltiškomis ir jų nurašymas.

Pranešėjas – Ūkio ir turto skyriaus vyriausiasis specialistas Povilas Kazėnas.

Tarybos narė Zita Sorokienė klausė, ar šis skolų nurašymas netaps precedentu. Kokių reikėtų imtis priemonių, kad tokie dalykai nesikartotų? Zita Sorokienė sakė, kad Taryba neturėtų užsiimti tokiais dalykais, pats Tauragės regiono atliekų tvarkymo centras (toliau – TRATC) turi imtis priemonių. Ji klausė, gal nuostatai yra neteisingi, gal reikėtų juos peržiūrėti?

Povilas Kazėnas atsakė į Zitos Sorokienės klausimus, kalbėjo, kad yra sudaryta komisija, kuri sprendžia plotų ir pan. klausimus. KRG nesikreipė laiku į tą komisiją, todėl susidarė tokios didelės sumos.

Tarybos narys Donatas Jackis kalbėjo, kad KRG teritorijoje veiksmas vyksta, kažkas perėmė gamybą. O kaip yra su jų skolomis? Gal TRATC nesikreipė dėl skolos išieškojimo, kai buvo paskelbtas bankrotas? Klausė, koks šios įmonės statusas. Kaip šios skolos atrodo TRATC apskaitoje? Kur įrodymai, kad šiam juridiniam asmeniui nebuvo suteikta paslauga?

Povilas Kazėnas atsakė, kad komisija išsamiai išnagrinėjo šią situaciją, viskas yra surašyta protokole, kuris buvo pridėtas Tarybos nariams.

Tarybos narys Vidmantas Juzėnas pasakė, kad KRG statusas yra „bankrutavusi įmonė“. Jis klausė Povilo Kazėno, ar buvo kalbėtasi su TRATC, kaip ateityje bus daroma su mirusių asmenų skolomis. Ar negalima padaryti, kad mirusių asmenų sąrašus TRATC peržiūrėtų kasmet, o ne po kelerių metų? Klausė, kas konkrečiai atsakingas už vietinę rinkliavą savivaldybės administracijoje, ar savivaldybė negali perduoti TRATC per metus mirusių žmonių sąrašo. Paradoksas, kad žmogus prieš 10 metų miręs, o jo skola kasmet skaičiuojama. Ir ta skola yra apskaitoma biudžete.

Savivaldybės meras Skirmantas Mockevičius sakė, kad Vidmanto Juzėno pastaba yra teisinga, reikia diskutuoti dėl skolų nurašymo periodiškumo ir metodikos. Tas bus padaryta, kai bus svarstomas TRATC klausimas.

Tarybos narė Zita Sorokienė kalbėjo: šis klausimas yra labai spręstinas. Mokėti 10 tūkst. eurų visai už nieką, nes tų šiukšlių nebuvo, tai rodo, kad yra visai neteisingos tvarkos. Tuos 10 tūkst. eurų galima paskirti kitai funkcijai. Reikia susėsti ir tuos reikalus spręsti. Nuostatus reikia artimiausiu laiku peržiūrėti ir spręsti TRATC valdyboje. Taip negali būti. Ji sakė, kad yra prieš ir už šį sprendimą nebalsuos.

Vidmantas Juzėnas kalbėjo, kad tai yra ne tik metodikos klausimas. Reikia perimti pavyzdį iš kitų savivaldybių, kurios klausimus dėl skolų svarsto kasmet, o Jurbarko rajono savivaldybės tarybai šis klausimas teikiamas tik pirmą kartą. Atsakomybę reikia perkelti konkrečiam asmeniui, kuris savivaldybėje yra atsakingas už vietinės rinkliavos už atliekų tvarkymą nuostatų įgyvendinimą. TRATC tik administruoja, o kontroliuoti turi paskirtas savivaldybės darbuotojas.

NUSPRĘSTA. Sprendimo „Dėl vietinės rinkliavos už komunalinį atliekų iš atliekų turėtojų surinkimą ir atliekų tvarkymą mokestinių nepriemokų pripažinimo beviltiškomis ir jų nurašymo“ nepriimti.

Balsavo: už – 10, prieš – 0, susilaikė – 8, nebalsavo – 3.

*Egidijus Giedraitis balsavimo metu buvo išėjęs iš salės.*